《题霸陵缱绻卷用晦弟价俨举人》
明代·王云凤

山巑岏，水潺湲。送子千里道，别易会应难。酒罢更复酌，尽此杯中欢。

丈夫四方志未了，黄鹄一举天地小。相逢未可卜何年，后夜月明梦相绕。

作者简介：（1465—1517）明山西和顺人，字应韶，号虎谷。成化二十年进士。授礼部主事。劾太监李广，下狱，降知州。后升陕西提学佥事，历副使、按察使，召为国子祭酒，以右佥都御史巡抚宣府。与王琼、乔宇同科中进士，号称河东三凤。